ai4bharat/Pralekha huggingface dataset:
वाणिज्य एवं उद्योग मंत्रालय
भारत और यूनाइटेड किंगडम के बीच मुक्त व्यापार समझौते के लिए बातचीत की शुरुआत पर संयुक्त वक्तव्य
भारतीय वाणिज्य एवं उद्योग मंत्री पीयूष गोयल और यूनाइटेड किंगडम की अंतर्राष्ट्रीय व्यापार मंत्री ऐनी मैरी ट्रेवेलेयन का संयुक्त वक्तव्य
भारत और यूनाइटेड किंगडम के बीच आज मुक्त व्यापार समझौते के लिए औपचारिक रूप से बातचीत शुरू हुई।
यह घोषणा भारतीय वाणिज्य एवं उद्योग मंत्री पीयूष गोयल और यूनाइटेड किंगडम की अंतर्राष्ट्रीय व्यापार मंत्री ऐनी मैरी ट्रेवेलेयन द्वारा की गई है, जो मुक्त व्यापार समझौते पर चर्चा के लिए नई दिल्ली में हैं।
भारत-यूके मुक्त व्यापार समझौता दोनों अर्थव्यवस्थाओं के लिए वास्तविक अवसर होगा और भारत यूके द्विपक्षीय संबंधों में एक महत्वपूर्ण क्षण होगा।
भारत-यूके द्विपक्षीय व्यापार संबंध पहले से ही महत्वपूर्ण हैं। दोनों पक्ष 2030 तक उस द्विपक्षीय व्यापार को दोगुना करने पर सहमत हुए हैं, जो मई 2021 में प्रधानमंत्री नरेन्द्र मोदी और प्रधानमंत्री बोरिस जॉनसन द्वारा घोषित रोडमैप 2030 में किया गया था। भारत और यूके दोनों देशों में नौकरी, व्यवसाय और समुदायों का सहयोग करने वाले पारस्परिक रूप से लाभकारी समझौते पर सहमत होने का प्रयास करेंगे।
व्यापार वार्ता दोनों देशों के लिए प्राथमिकता में होगी, जैसा कि मई 2021 में हमारे प्रधानमंत्रियों द्वारा उन्नत व्यापार भागीदारी निर्माण शुरू किया गया था।
वार्ता में और व्यापक समझौते के रास्ते पर दोनों सरकारें एक अंतरिम समझौते के विकल्प पर विचार करेंगी जो दोनों देशों के लिए शीघ्र लाभ अर्जित करेगा। व्यापार वार्ता के समानांतर भारत-यूके संयुक्त आर्थिक और व्यापार समिति भारत-यूके व्यापार संबंधों को बेहतर बनाने और व्यापार समझौते के बाहर बाजार तक पहुंच की बाधाओं को दूर करने के लिए काम करना जारी रखेगी।
दोनों पक्ष इस बात पर सहमत हुए कि पहले दौर की वार्ता 17 जनवरी से शुरू होगी और भविष्य के दौर की बातचीत लगभग हर पांच सप्ताह में होगी। भारतीय वार्ता दल का नेतृत्व वाणिज्य विभाग की संयुक्त सचिव सुश्री निधि मणि त्रिपाठी करेंगी और ब्रिटेन की वार्ता टीम का नेतृत्व अंतर्राष्ट्रीय व्यापार विभाग में भारत वार्ता के निदेशक हरजिंदर कांग करेंगे।
दोनों देशों की महत्वाकांक्षा एक व्यापक समझौते के निर्माण पर बातचीत करना है जिससे व्यवसायों और उपभोक्ताओं को लाभ होगा।
रसायन एवं उर्वरक मंत्रालय
केन्द्रीय रसायन और उर्वरक मंत्री ने राष्ट्रीय केमिकल्स एंड फर्टिलाइजर्स लिमिटेड से वित्त वर्ष 2019-20 तथा वित्त वर्ष 2020-21 के लिए 167.16 करोड़ रुपए का लाभांश प्राप्त किया
केन्द्रीय रसायन तथा उर्वरक मंत्री श्री. डी.वी. सदानन्द गौड़ा ने आज वित्त वर्ष 2019-20 के लिए राष्ट्रीय केमिकल्स एंड फर्टिलाइजर्स लिमिटेड  से 117.51 करोड़ रुपए का अब तक का सबसे अधिक 28.4 प्रतिशत लाभांश प्राप्त किया। आरसीएफ ने वित्त वर्ष 2020-21 के लिए 49.65 करोड़ रुपए का अंतरिम लाभांश भी दिया है।
लाभांश चेक उर्वरक सचिव श्री आर.के. चतुर्वेदी तथा उर्वरक विभाग के वरिष्ठ अधिकारियो की उपस्थिति में आरसीएफ के अध्यक्ष और प्रंबध निदेशक श्री श्रीनिवास सी. मुदगेरिकर ने दिया।
इस अवसर पर श्री गौड़ा ने कहा कि कोरोना महामारी से आई बाधाओं को देखते हुए आरसीएफ का प्रदर्शन सराहनीय रहा है। सभी बाधाओं के बावजूद कंपनी चालू वित्त वर्ष  221.09 करोड़ रुपए का शुद्ध लाभ कमाया है। इस शुद्ध लाभ में 235.65 प्रतिशत की वृद्धि हुई है। पिछले वर्ष की समान अवधि में कंपनी ने 65.87 करोड़ रुपए का शुद्ध लाभ कमाया था।
आरसीएफ उर्वरकों तथा रसायनों की उत्पादक और व्यापार कंपनी है। इसकी 75 प्रतिशत इक्विटी भारत सरकार के पास है। इसकी दो ईकाइयां मुंबई के ट्रैम्बे में तथा महाराष्ट्र के रायगड़ में थाल में काम कर रही है। आरसीएफ यूरिया, कॉम्प्लेक्स उर्वरक, जैव उर्वरक, माक्रो न्यूट्रिएन्ट्स, जल में 100 प्रतिशत घुलनशील उर्वरक, मिट्टी कंडिशनर तथा अनेक औद्योगिक रसारयन बनाती है। इसके उज्ज्वला  सुफला  ब्रांड काफी लोकप्रिय है। सभी प्रमुख राज्यों में आरसीएफ का मार्केटिंग नेटवर्क है। उर्वरक उत्पादन के अतिरिक्त आरसीएफ डाई, सौलवेंट्स, चमड़ा, फार्मास्युटिकल्स, ब्रिकी उत्पाद के लिए महत्वपूर्ण औद्योगिक रसायनों का उत्पादन करती है।
वित्त वर्ष 2019-20 का कार्य प्रदर्शन इस प्रकार हैः
- अब तक का सबसे अधिक 9697.95 करोड़ रुपए का वार्षिक राजस्व।
- आरसीएफ ने वित्त वर्ष 2019-20 के लिए अब तक का सबसे अधिक लाभांश 28.4 प्रतिशत घोषित किया जो 156.68 करोड़ रुपए  है।
- आरसीएफ के उर्वरक सुफला की अब तक की सबसे अधिक बिक्री
- आरसीएफ ने वित्त वर्ष के दौरान दो नए उत्पाद- ऑर्गेनिक ग्रोथ स्टिमुलेंट तथा वाटर सॉल्यूबल सिलिकन उर्वरक- लांच किया।
- आरसीएफ ने वित्त वर्ष 2019-20 के दौरान 15 मिलियन लीटर प्रतिदिन क्षमता वाला सीवेज ट्रीटमेंट प्लांट चालू किया।
- सरकारी खाते पर यूरिया आयात के लिए आरसीएफ को “स्टेट ट्रेडिंग इंटरप्राइज”की मान्यता मिली।
वित्त मंत्रालय
कैबिनेट ने महंगाई भत्ते और महंगाई राहत में वृद्धि को मंजूरी दी
माननीय प्रधानमंत्री श्री नरेन्द्र मोदी की अध्यक्षता में कैबिनेट समिति ने आज केंद्र सरकार के कर्मचारियों को दिए जाने वाले महंगाई भत्ते और पेंशनभोगियों को दी जाने वाली महंगाई राहत को 01.07.2021 से बढ़ाकर 28% करने की मंजूरी दे दी, जो मूल वेतन/पेंशन के 17% की मौजूदा दर में 11% की वृद्धि को दर्शाता है।
कोविड-19 महामारी से उत्पन्न हुई अप्रत्याशित स्थिति को देखते हुए केंद्र सरकार के कर्मचारियों को दिए जाने वाले महंगाई भत्ते  और पेंशनभोगियों को दी जाने वाली महंगाई राहत  की तीन अतिरिक्त किस्तों, जो 01.01.2020, 01.07.2020 और 01.01.2021 से देय थीं, पर रोक  लगा दी गई थी।
अब सरकार ने केंद्र सरकार के कर्मचारियों को दिए जाने वाले महंगाई भत्ते और पेंशनभोगियों को दी जाने वाली महंगाई राहत को 01.07.2021 से बढ़ाकर 28% करने का निर्णय लिया है, जो मूल वेतन/पेंशन के 17% की मौजूदा दर में 11% की वृद्धि को दर्शाता है। यह वृद्धि 01.01.2020, 01.07.2020 और 01.01.2021 को देय अतिरिक्त किस्तों को दर्शाती है। 01.01.2020 से लेकर 30.06.2021 तक की अवधि के लिए महंगाई भत्ता/महंगाई राहत की दर 17% पर ही यथावत रहेगी।
संस्कृति मंत्रालय
संस्कृति मंत्रालय आजादी का अमृत महोत्सव के एक भाग के रूप में 14 और 15 मई को दो दिवसीय ऋषिकेश संगीत समारोह 2022 का आयोजन करेगा
राष्ट्रीय और अंतरराष्ट्रीय ख्याति प्राप्त कलाकार समारोह में भाग लेंगे
संस्कृति मंत्रालय आजादी का अमृत महोत्सव के एक भाग के रूप में 14-15 मई, 2022 को दूसरे "ऋषिकेश संगीत समारोह 2022" का आयोजन कर रहा है। इस वर्ष के समारोह का आयोजन संगीत नाटक अकादमी, उत्तराखंड पर्यटन और कुटानी हंडपन अकादमी के साथ संयुक्त रूप से किया जा रहा है।
इस कार्यक्रम में केन्द्रीय संसदीय कार्य और संस्कृति राज्य मंत्री श्री अर्जुन राम मेघवाल और उत्तराखंड के मुख्यमंत्री श्री पुष्कर सिंह धामी समेत अन्य गणमान्य व्यक्ति शामिल होंगे।
इस उत्सव में संगीत जगत के प्रसिद्ध गायक जैसे कैलाश खेर, रुद्र वीणा वादक बहाउद्दीन डागर, बाबा कुटानी, इंडियन जैम प्रोजेक्ट, सूर्य गायत्री एवं राष्ट्रीय और अंतर्राष्ट्रीय ख्याति के कई अन्य कलाकार शामिल होंगे।
ऋषिकेश संगीत समारोह एक वार्षिक संगीत कार्यक्रम है; जो हिमालय की तलहटी में, गंगा नदी के किनारे ऋषिकेश, भारत में आयोजित किया जाता है। इस समारोह के लिए आमंत्रित कलाकारों में स्थापित और उभरते एवं उप-महाद्वीप के साथ पूरी दुनिया के कलाकार शामिल हैं।
ऋषिकेश संगीत समारोह का मुख्य उद्देश्य संगीत सीखने और म्यूजिक प्रोडक्शन के वैश्विक केंद्र के रूप में ऋषिकेश को बढ़ावा देना, ऋषिकेश में संगीत पर्यटन को बढ़ावा देना तथा मानवता की अमूर्त सांस्कृतिक विरासत को प्रदर्शित करना व इनका दस्तावेज तैयार करना है।
यह दो दिवसीय कार्यक्रम प्रत्येक दिन दो पालियों में होगा: सुबह का सत्र परमार्थ निकेतन में सुबह 5:30 बजे शुरू होगा और दोपहर 12 बजे समाप्त होगा तथा शाम का सत्र पूर्णानंद मैदान में 5 बजे से शुरू होकर रात 9 बजे तक चलेगा।
कार्यक्रम के लिए प्रवेश नि:शुल्क है और यह सभी के लिए खुला है।
ऋषिकेश संगीत समारोह कार्यक्रम की समय सारणी के लिए यहां क्लिक करें-
प्रधानमंत्री कार्यालय
प्रधानमंत्री ने देशवासियों को महावीर जयंती की शुभकामनाएं दीं
प्रधानमंत्री श्री नरेन्द्र मोदी ने महावीर जयंती के अवसर पर लोगों को शुभकामनाएं दी हैं।
अपने संदेश में प्रधानमंत्री ने कहा, 'सभी देशवासियों को महावीर जयंती की हार्दिक शुभकामनाएँ। सत्य, अहिंसा, त्याग और तपस्या पर आधारित उनका जीवन हर किसी के लिए सदैव प्रेरणास्रोत बना रहेगा।'
प्रधानमंत्री कार्यालय
I2U2 शिखर सम्मेलन में प्रधानमंत्री श्री नरेंद्र मोदी का संबोधन
Your Excellency, प्रधानमंत्री लापीद,
Your Highness, शेख़ मोहम्मद बिन ज़ायेद अल नहयान,
Your Excellency, राष्ट्रपति बायडन,
सबसे पहले प्रधानमंत्री लापीद को प्रधान मंत्री का कार्यभार ग्रहण करने के लिए बहुत-बहुत बधाई और शुभकामनाएँ।
आज की समिट की मेजबानी करने के लिए भी मैं उन्हें ह्रदय से धन्यवाद करता हूँ।
यह सही मायने में स्ट्रेटेजिक पार्टनर्स की मीटिंग है।
हम सभी अच्छे मित्र भी हैं, और हम सभी के दृष्टिकोण में, हमारे interests में भी समानता है।
Excellencies, Your Highness,
आज की इस पहली समिट से ही "आई-टू-यू-टू” ने एक सकारात्मक एजेंडा स्थापित कर लिया है।
हमने कई क्षेत्रों में Joint Projects की पहचान की है, और उनमें आगे बढ़ने का रोडमैप भी बनाया है।
"आई-टू-यू-टू” फ्रेमवर्क के तहत हम जल, ऊर्जा, परिवहन, स्पेस, स्वास्थ्य और खाद्य सुरक्षा के छह महत्वपूर्ण क्षेत्रों में Joint Investment बढ़ाने के लिए सहमत हुए हैं।
यह स्पष्ट है कि "आई-टू-यू-टू” का विजन और एजेंडा प्रोग्रेसिव और प्रैक्टिकल है।
अपने देशों की परस्पर strengths - Capital, Expertise और Markets - को मोबिलाईज करके हम अपने agenda को गति दे सकते हैं, और वैश्विक अर्थव्यवस्था में महत्वपूर्ण योगदान दे सकते हैं।
बढ़ती हुई वैश्विक अनिश्चिताओं के बीच हमारा कॉपरेटिव फ्रेमवर्क व्यावहारिक सहयोग का एक अच्छा मॉडल भी है।
मुझे पूरा विश्वास है कि "आई-टू-यू-टू” से हम वैश्विक स्तर पर Energy Security, Food Security और Economic Growth के लिए महत्वपूर्ण योगदान करेंगे।
धन्यवाद।
रेल मंत्रालय
श्री पीयूष गोयल ने झारखंड में दुमका और पोड़ैयाहाट के बीच नई पैसेंजर ट्रेन संख्या 53561/53562 को वीडियो कांफ्रेंसिंग के माध्यम से रवाना किया
यह नई पैसेंजर ट्रेन हंसडीहा-गोड्डा परियोजना के भाग हंसडीहा-पोड़ैयाहाट ब्रोडगेज लाइन पर चलेगी
यह ट्रेन आर्थिक प्रगति और विकास के लिए झारखंड के क्षेत्रों को आपस में जोड़ेगी
रेलवे और वाणिज्य तथा उद्योग मंत्री श्री पीयूष गोयल ने आज नई दिल्ली में झारखंड में दुमका और पोड़ैयाहाट के बीच नई पैसेंजर ट्रेन संख्या 53561/53562 को वीडियो कांफ्रेंसिंग के माध्यम से रवाना किया।
इस अवसर पर श्री गोयल ने कहा कि भारतीय रेलवे बिरसामुंडा के जन्म स्थान झारखंड में रेलवे सेवाएं उपलब्ध कराकर आर्थिक प्रगति और विकास लाने के लिए प्रतिबद्ध है। हंसडीहा-गोड्डा लाइन परियोजना का कार्य वर्ष 2017 में शुरू हुआ था और दो वर्षों के अंदर ही इस लाइन का आधा कार्य पूरा हो चुका है। बाकी कार्य भी 7-8 महीनों में पूरा होने की संभावना है। भारतीय रेलवे ने झारखंड राज्य में 50 नई ट्रेनें शुरू की हैं और 100 स्टेशनों पर कई ट्रेनों के स्टॉप बढ़ाए गए हैं।
दुमका और पोड़ैयाहाट के बीच चलने वाली इस नई पैसेंजर सेवा से मार्ग में पड़ने वाले सभी स्टेशनों  स्टेशनों को कनेक्टिविटी उपलब्ध होगी। नई रेल सेवा में 8 डिब्बे होंगे और यह ट्रेन सप्ताह में रविवार को छोड़कर 6 दिन उपलब्ध होगी।
यह नई पैसेंजर ट्रेन जन प्रतिनिधियों और दुमका तथा गोड्डा संसदीय निर्वाचन क्षेत्रों की यात्री जनता की लम्बे समय से लंबित मांग पूरी होगी। हंसडीहा-पोड़ैयाहाट नई ब्रोडगेज लाइन  हंसडीहा-गोड्डा नई लाइन परियोजना  का हिस्सा है।
रक्षा मंत्रालय
आईएएफ हेरिटेज सेंटर को पंजाब इंजीनियरिंग कॉलेज से "एयरफोर्स कानपुर-I" की प्राप्ति
चंडीगढ़ के सेक्टर 18 में स्थापित किए जा रहे भारतीय वायु सेना  के हेरिटेज सेंटर को एक विंटेज प्रोटोटाइप विमान "कानपुर -1" प्राप्त हुआ है। यह दुर्लभ एकल इंजन वाला एयरक्राफ्ट 1958 में स्वर्गीय एयर वाइस मार्शल हरजिंदर सिंह वीएसएम 1, एमबीई द्वारा डिजाइन एवं निर्मित किया गया था और पंजाब इंजीनियरिंग कॉलेज  चंडीगढ़ के गौरवपूर्ण नियंत्रण में था।
पंजाब इंजीनियरिंग कॉलेज, चंडीगढ़ के एयरोनॉटिकल इंजीनियरिंग डिवीजन में इस स्वदेशी मशीन को लेने के लिए एक सम्मान समारोह आयोजित किया गया। विमान एयर मार्शल आर रदीश, एसएएसओ, मुख्यालय पश्चिमी वायु कमान द्वारा प्रो. बलदेव सेतिया, निदेशक पीईसी से प्राप्त किया गया है। यह विंटेज विमान 1967 में एवीएम हरजिंदर सिंह द्वारा पीईसी को उपहार में दिया गया था और भारतीय विमानन विरासत के साथ एक मजबूत नाता रखता है। "कानपुर -1" को अन्य विमानों के साथ आईएएफ हेरिटेज सेंटर में प्रदर्शित किया जाएगा। इस विमान को आने वाली पीढ़ियों के लिए आत्मनिर्भरता, नवाचार और 'मेक इन इंडिया' के सपने के महत्व को समझने के लिए एक गौरव के पल के तौर पर देखा जाना है।
इस अवसर पर अपनी बात रखते हुए एयर मार्शल आर मूलीश ने कहा कि इस विमान के आईएएफ हेरिटेज सेंटर में होने से न केवल हेरिटेज सेंटर का महत्व होगा बल्कि पंजाब इंजीनियरिंग कॉलेज और भारतीय वायु सेना के बीच मजबूत संबंध भी बनेंगे । उन्हें यह जानकर प्रसन्नता हुई कि पीईसी में 1964 के बैच में 17 छात्र भारतीय वायुसेना में शामिल हुए थे और बाकी डीजीसीए में शामिल हुए थे।
आईएएफ हेरिटेज सेंटर चंडीगढ़ प्रशासन, पंजाब के माननीय राज्यपाल और इस केंद्र शासित प्रदेश के प्रशासक श्री बनवारी लाल पुरोहित और पिछले साल वायु सेना प्रमुख एयर चीफ मार्शल वीआर चौधरी द्वारा देखी गई एक ड्रीम परियोजना थी। भारतीय वायुसेना में संचालन के विभिन्न पहलुओं को उजागर करने के लिए इंडियन एयरफोर्स हेरिटेज सेंटर, चंडीगढ़ में कलाकृतियां, सिमुलेटर और इंटरैक्टिव बोर्ड शामिल होंगे। यह अपनी लड़ाकू क्षमताओं के अलावा मानवीय सहायता एवं आपदा राहत के लिए आईएएफ द्वारा निभाई गई महत्वपूर्ण भूमिका को प्रदर्शित करेगा। इसमें विभिन्न पुराने विमान भी होंगे। हेरिटेज सेंटर भारतीय वायुसेना में करियर बनाने के लिए इस शहर के युवाओं को उत्साह एवं प्रेरणा देने में एक लंबा रास्ता तय करेगा।
युवा कार्यक्रम एवं खेल मंत्रालय
श्री अनुराग ठाकुर और हरियाणा के मुख्यमंत्री श्री मनोहर लाल ने खेलो इंडिया यूथ गेम्स 2021 के लिए राज्य की तैयारियों की समीक्षा की
खेलो इंडिया यूथ गेम्स 2021 का आयोजन 4 से 13 जून तक होगा
खेलो इंडिया यूथ गेम्स के लिए नए विचारों के साथ काम किया जाना चाहिए, ताकि देश भर में हरियाणा के बारे में चर्चा हो : श्री अनुराग ठाकुर
खेलो इंडिया यूथ गेम्स का शुभंकर और लोगो 8 मई को लॉन्च किया जाएगा
केंद्रीय युवा कार्यक्रम और खेल मंत्री श्री अनुराग ठाकुर ने हरियाणा के मुख्यमंत्री श्री मनोहर लाल से खेलो इंडिया यूथ गेम्स 2021 के आयोजन और समन्वय समिति की बैठक में वर्चुअल रूप में मुलाकात की। यह बैठक खेलों के 4 से 13 जून तक आयोजन के सन्दर्भ में राज्य की तैयारियों की समीक्षा करने के लिए बुलायी गयी थी। बैठक में हरियाणा सरकार के खेल और युवा मामले मंत्री श्री सरदार संदीप सिंह, राज्य के अधिकारी और भारतीय खेल प्राधिकरण के अधिकारी मौजूद थे।
यू-18 आयु वर्ग के लिए, खेलों को पंचकुला के अलावा शाहबाद, अंबाला, चंडीगढ़ और दिल्ली में आयोजित किया जाएगा। इन खेलों में लगभग 8500 खिलाड़ी भाग लेंगे। इनमें कुल 25 खेल होंगे, जिनमें भारत के 5 स्वदेशी खेल शामिल हैं। श्री मनोहर लाल ने केंद्रीय खेल मंत्री को एक विस्तृत सूचना योजना प्रस्तुत करते हुए उल्लेख किया कि खेलों के सुचारू आयोजन के लिए तैयारियां चल रही हैं।
खेलों के लिए बेहतर अवसंरचना तैयार है
मुख्यमंत्री ने कहा कि 8 मई को, पंचकुला के इंद्रधनुष ऑडिटोरियम में खेलो इंडिया यूथ गेम्स का एक शुभंकर और लोगो लॉन्च किया जाएगा। इसके लिए व्यापक तैयारी पूरी हो चुकी है। उन्होंने कहा कि गेम्स के लिए 2-3 बहुउद्देशीय हॉल, सिंथेटिक ट्रैक, एथलेटिक ट्रैक आदि का निर्माण किया गया है। इसके अलावा, बैडमिंटन हॉल, सरकारी महिला कॉलेज, सेक्टर 14, पंचकुला में सभागार का काम भी पूरा हो गया है। उन्होंने कहा कि हॉकी स्टेडियम पंचकुला और शाहबाद का निर्माण कार्य भी लगभग पूरा हो गया है। श्री मनोहर लाल ने यह भी उल्लेख किया कि अम्बाला में ऑल-वेदर स्विमिंग पूल का काम भी पूरा हो गया है।
खेल प्रतियोगिताओं का हरियाणवी संस्कृति के साथ तालमेल
मुख्यमंत्री ने कहा कि इन खेलों में हरियाणवी संस्कृति से जुड़े सांस्कृतिक कार्यक्रमों का आयोजन किया जाएगा और आज़ादी का अमृत माहोत्सव के दौरान, स्वतंत्रता संघर्ष के असंख्य नायकों की कहानी और राज्य के उत्कृष्ट खिलाड़ियों का परिचय आदि प्रदर्शनी में प्रस्तुत किये जायेंगे; ताकि युवा पीढ़ी उनसे प्रेरणा ले सके। उन्होंने कहा कि गेम्स के लिए 13 मई को गुरुग्राम में एक प्रचार-प्रसार कार्यक्रम आयोजित किया जाएगा।
हरियाणा की बेटियों को समर्पित थीम पर फोकस होगा
केंद्रीय खेल मंत्री श्री अनुराग ठाकुर ने कहा कि बालिका को बचाने के लिए हरियाणा में सराहनीय कार्य किये गए हैं। इसके अलावा, राज्य की महिला खिलाड़ियों ने विदेशों में आयोजित हर खेल में झंडा फहराया है। उन्होंने कहा कि ज्यादा खेलों के प्रति छात्रों की रुचि बढ़ाने के लिए, खेल के समर्पित थीम पर विशेष ध्यान दिया जाना चाहिए। खेलो इंडिया यूथ गेम्स में नए विचारों के साथ काम किया जाना चाहिए ताकि देश भर में हरियाणा के बारे में अधिक चर्चा हो। उन्होंने कहा कि जून में आयोजित होने वाले इन खेलों में, कोविड-19 के नियमों का पूरी तरह से पालन किया जाना चाहिए और खिलाड़ियों के लिए परीक्षण आदि के लिए पूरी व्यवस्था की जानी चाहिए।
रक्षा मंत्रालय
आईएनएस कदमत ‘लीमा-19’ में भाग लेने के लिए लैंगकावी, मलेशिया पहुंचा
भारतीय नौसेना के अग्रिम पंक्ति वाला एएसडब्ल्यू कॉर्वेट आईएनएस कदमत सात दिवसीय आधिकारिक दौरे पर सोमवार, 25 मार्च 2019 को मलेशिया स्थित लैंगकावी पहुंचा। यह जहाज इस दौरान लैंगकावी अंतर्राष्ट्रीय नौवहन एवं एयरोस्पेस प्रदर्शनी ‘लीमा-19’ में भाग लेगा। वाइस एडमिरल कर्मबीर सिंह, पीवीएसएम, एवीएसएम, एडीसी, फ्लैग ऑफिसर कमांडिंग-इन-चीफ, पूर्वी नौसेना कमान भारतीय नौसेना के प्रतिनिधिमंडल के प्रमुख के रूप में लीमा-19 के अंतर्गत होने वाले विभिन्न आयोजनों में भी भाग लेंगे।
यह पोत इन सात दिनों के दौरान लैंगकावी में लीमा-19 के अंतर्गत आयोजित की जाने वाली विभिन्न गतिविधियों में भाग लेगा। इनमें मलेशिया के प्रधानमंत्री द्वारा की जाने वाली अंतर्राष्ट्रीय बेड़ा समीक्षा , नौवहन एवं हवाई प्रदर्शन, 29 अन्य प्रतिभागी नौसेनाओं के साथ प्रस्तावित समुद्री अभ्यास, सांस्कृतिक आदान-प्रदान कार्यक्रम, खेल आयोजन इत्यादि शामिल हैं। इस प्रदर्शनी के 15वें संस्करण के दौरान मुख्य कार्यक्रम से इतर कई संगोष्ठियों और संवादों का भी आयोजन किया जाएगा।
आईएनएस कदमत  एक ऐसा स्वदेशी पनडुब्बी रोधी युद्ध कॉर्वेट है, जो रडार से भी अपने को बच निकलने में सक्षम है। आईएनएस कदमत को जनवरी 2016 में भारतीय नौसेना के बेड़े में शामिल किया गया था। यह पोत अत्याधुनिक हथियारों, सेंसरों एवं मशीनरी से लैस है और इसे कुछ इस तरह से डिजाइन किया गया है जिससे कि इसे पनडुब्बी रोधी हेलिकॉप्टर पर भी रखा जा सकता है।
मलेशिया एवं भारत समुद्री दृष्टि से पड़ोसी हैं और दोनों देशों की सेनाएं एक-दूसरे के यहां अपने-अपने पोतों के दौरों के दौरान प्रशिक्षण और सर्वोत्तम तौर-तरीकों के आदान-प्रदान से जुड़े विभिन्न मुद्दों पर आपस में निरंतर सहयोग करती रही हैं। इस तरह की मैत्रीपूर्ण सहभागिताओं के दौरान रॉयल मलेशियन नेवी  पोत ‘केडी जैबत’ ने अक्टूबर 2018 को कोच्चि में फ्लैग ऑफिसर  के जरिए परिचालनात्मक समुद्री प्रशिक्षण प्राप्त किया था। इसी तरह आरएमएन ‘केडी लेकिर’ ने फरवरी 2016 में विशाखापत्तनम तट से दूर आयोजित की गई अंतर्राष्ट्रीय बेड़ा समीक्षा में भाग लिया था।
वाणिज्य एवं उद्योग मंत्रालय
भारत और यूएई के बीच रुपे घरेलू कार्ड स्कीम समझौता
नेशनल पेमेंट्स कॉरपोरेशन ऑफ इंडिया  की पूर्ण स्वामित्व वाली सहायक कंपनी एनपीसीआई इंटरनेशनल पेमेंट्स लिमिटेड  ने संयुक्त अरब अमीरात में घरेलू कार्ड स्कीम  के कार्यान्वयन के लिए अल एतिहाद पेमेंट्स  के साथ एक कार्यनीतिक साझेदारी समझौता किया है। एईपी सेंट्रल बैंक ऑफ यूएई  की एक अप्रत्यक्ष सहायक कंपनी है। समझौते के अनुसार, एनआईपीएल और एईपी यूएई की राष्ट्रीय घरेलू कार्ड योजना के निर्माण, कार्यान्वयन और प्रचालन के लिए मिलकर काम करेंगे। डीसीएस का लक्ष्य यूएई में ई-कॉमर्स और डिजिटल लेनदेन के विकास को सुविधाजनक बनाना, वित्तीय समावेशन को बढ़ावा देना, यूएई के डिजिटलीकरण एजेंडा की सहायता करना, वैकल्पिक भुगतान विकल्पों को बढ़ाना, भुगतान की लागत को कम करना और वैश्विक स्तर पर यूएई की प्रतिस्पर्धात्मकता और वैश्विक पेमेंट लीडर के रूप में स्थिति को बढ़ाना है। यह साझेदारी अन्य देशों को किफायती और सुरक्षित भुगतान प्रणाली स्थापित करने में सहायता करने के लिए अपने ज्ञान और विशेषज्ञता की पेशकश करने के एनआईपीएल के मिशन के साथ पूरी तरह से मेल खाती है।
डीसीएस सॉल्यूशन संप्रभुता, बाजार की गति, नवोन्मेषण, डिजिटलीकरण और कार्यनीतिक स्वतंत्रता के सिद्धांतों पर आधारित है। एनआईपीएल द्वारा प्रदान किए गए डीसीएस सॉल्यूशन में रुपे स्टैक और धोखाधड़ी निगरानी सेवाओं और विश्लेषण जैसी मूल्य वर्धित सेवाएं शामिल हैं। एनआईपीएल एईपी को उनकी घरेलू कार्ड योजना के लिए प्रचालन नियम तैयार करने में भी सहायता करेगा।
रुपे भारत में एक स्वदेशी, अत्यधिक सुरक्षित और व्यापक रूप से स्वीकृत कार्ड पेमेंट नेटवर्क है। रुपे कार्ड में डेबिट, क्रेडिट और प्रीपेड सुविधाएं हैं। वर्तमान में 750 मिलियन से अधिक रुपे कार्ड प्रचलन में हैं। भारत में जारी किए गए कुल कार्डों में से 60 प्रतिशत से अधिक रुपे कार्ड हैं, अब हर दूसरे भारतीय के पास रुपे कार्ड है। ये कार्ड सार्वजनिक क्षेत्र, निजी और छोटे बैंकों सहित संपूर्ण बैंकिंग क्षेत्र के माध्यम से जारी किए जाते हैं।
भारत का विश्व-प्रसिद्ध डिजिटल पब्लिक इंफ्रास्ट्रक्चर  भुगतान क्षेत्र में व्यापक स्तर पर बदलाव ला रहा है। डीपीआई ढांचे में डिजिटल पहचान, डिजिटल भुगतान और डिजिटल डेटा विनिमय शामिल हैं- इन तीनों का संयोजन भारत में फिनटेक क्रांति के पीछे की शक्ति है। सरल शब्दों में, भारत में लगभग हर वयस्क की बैंकिंग सेवाओं तक पहुंच है, खुद को दूर से प्रमाणित करने का एक तरीका  और कुशल तथा किफायती मोबाइल कनेक्टिविटी के माध्यम से इंटरनेट तक पहुंच है।
इन कारकों का संयोजन भारत को तेजी से सामने आने वाले यूनिकॉर्न के साथ विश्व का तीसरा सबसे बड़ा फिनटेक इकोसिस्टम बनाता है। भारत में पिछले पांच वर्षों में डिजिटल लेनदेन में भाग लेने वाले ग्राहकों में 367 प्रतिशत की अत्यधिक तेज वृद्धि देखी गई है, जिसका सक्रिय ग्राहक आधार 340 मिलियन से अधिक है।
रक्षा मंत्रालय
“ऑप्रेशन विजय” में ‘गन और गनर्स’ के योगदान का यथोचित अभिनंदन करने के लिये द्रास, करगिल स्थित प्वॉइंट 5140 का नामकरण ‘गन हिल’ किया गया
“ऑप्रेशन विजय” में भारतीय सशस्त्र बलों की विजय की याद में और गनर्स के सर्वोच्च बलिदान के प्रति कृतज्ञता व्यक्त करते हुये, करगिल सेक्टर में द्रास स्थित प्वॉइंट 5140 का नामकरण ‘गन हिल’ कर दिया गया है।
अपनी घातक और सटीक गोलाबारी के बल पर भारतीय सेना की आर्टिलरी रेजीमेंट ने दुश्मन फौजों के दांत खट्टे कर दिये थे और उनकी रक्षापंक्ति को छिन्न-भिन्न कर दिया था। इसमें प्वॉइंट 5140 भी शामिल था, जो अभियान को जल्द पूरा करने में प्रमुख घटक था।
आर्टिलरी रेजीमेंट की तरफ से आर्टिलरी के महानिदेशक ले. जन. टीके चावला ने द्रास के करगिल युद्ध स्मारक पर पुष्पांजलि अर्पित की। उनके साथ पूर्व गनर्स भी उपस्थित थे, जिन्होंने अभियान में हिस्सा लिया था। फायर-एंड-फ्यूरी कोर के जनरल ऑफीसर कमांडिंग ले. जन. अनिंद्य सेनगुप्ता ने भी इस गंभीर अवसर पर पुष्पांजलि अर्पित की।
यह कार्यक्रम सभी आर्टिलरी रेजीमेंटों के पूर्व सैनिकों की उपस्थिति में आयोजित हुआ, जिन्हें ऑप्रेशन विजय में सम्मानजनक उपाधि “करगिल” प्राप्त हुई है। इस अवसर पर तोपखाने के सेवारत अधिकारी भी उपस्थित थे।
एमजी/एएम/एकेपी
(Visitor Counter : 400
रेल मंत्रालय
वरिष्ठ नागरिकों और महिला यात्रियों के लिए लोअर बर्थ के संयुक्त आरक्षण कोटा में वृद्धि
(रेल मंत्रालय ने यह निर्णय लिया है कि वरिष्ठ नागरिकों, 45 वर्ष और इससे अधिक आयु की महिला यात्रियों एवं गर्भवती महिलाओं के लिए निर्धारित लोअर बर्थ के संयुक्त आरक्षण कोटा में वृद्धि की गई है।
वर्तमान में, लोअर बर्थ के लिए संयुक्त आरक्षण कोटा के रूप में स्लीपर, एसी-3 टियर और एसी-2 टियर श्रेणियों में वरिष्ठ नागरिकों, 45 वर्ष और इससे अधिक आयु की महिला यात्रियों एवं गर्भवती महिलाओं के लिए निम्नलिखित आरक्षण निर्धारित है: -
|
|
श्रेणी
|
|
प्रति कोच में लोअर बर्थों की संख्या
|
|
साधारण मेल/एक्सप्रेस ट्रेन
|
|
राजधानी/दुरंतो/पूर्ण वातानुकूलित एक्सप्रेस ट्रेन
|
|
स्लीपर
|
|
6
|
|
-
|
|
एसी-3
|
|
3
|
|
4
|
|
एसी-2
|
|
3
|
|
3
वरिष्ठ नागरिकों, 45 वर्ष और इससे अधिक आयु की महिला यात्रियों एवं गर्भवती महिलाओं के लिए बढ़ाया गया संशोधित आरक्षण कोटा निम्नलिखित है: -
|
|
श्रेणी
|
|
संशोधित

|
|
साधारण मेल/एक्सप्रेस ट्रेन
|
|
राजधानी/दुरंतो/पूर्ण वातानुकूलित एक्सप्रेस ट्रेन
|
|
श्रेणी में उपलब्ध एकल कोच
|
|
श्रेणी में उपलब्ध एक से अधिक कोच
|
|
स्लीपर
|
|
6
|
|
7
|
|
-
|
|
एसी-3
|
|
4
|
|
4
|
|
5
|
|
एसी-2
|
|
3
|
|
4
|
|
4
वरिष्ठ नागरिकों, 45 वर्ष और इससे अधिक आयु की महिला यात्रियों एवं गर्भवती महिलाओं के लिए पिछले प्रावधान की तुलना में संयुक्त आरक्षण कोटा के अंतर्गत संशोधित निर्धारित लोअर बर्थों की संख्या का चित्रण:-
|
|
ट्रेन संख्या
|
|
स्लीपर
|
|
एसी-3
|
|
एसी-2
|
|
कोचों की संख्या
|
|
लोअर बर्थों की संख्या
|
|
कोचों की संख्या
|
|
लोअर बर्थों की संख्या
|
|
कोचों की संख्या
|
|
लोअर बर्थों की संख्या
|
|
पूर्व में
|
|
संशोधित
|
|
पूर्व में
|
|
संशोधित
|
|
पूर्व में
|
|
संशोधित
|
|
12860
गीतांजलि एक्सप्रेस
|
|
14
|
|
84
|
|
98
|
|
2
|
|
6
|
|
8
|
|
2
|
|
6
|
|
8
|
|
12230 लखनऊ मेल
|
|
8
|
|
48
|
|
56
|
|
5
|
|
15
|
|
20
|
|
4
|
|
12
|
|
16
|
|
12952 मुंबई राधानी एक्सप्रेस
|
|
लागू नहीं
|
|
लागू नहीं
|
|
लागू नहीं
|
|
11
|
|
44
|
|
55
|
|
5
|
|
15
|
|
20
आर.के.मीणा/एएम/संजीव/एसके- 11935
सड़क परिवहन एवं राजमार्ग मंत्रालय
आईसीटीटी वल्लारपदम को कलामसेरी से जोड़ने के लिए 571 करोड़ रुपये की लागत से केरल में 4-लेन वाला राष्ट्रीय राजमार्ग  विकसित किया गया है : केंद्रीय मंत्री श्री नितिन गडकरी
केंद्रीय सड़क परिवहन एवं राजमार्ग मंत्री श्री नितिन गडकरी ने कहा है कि देश के आर्थिक विकास में तटीय तथा बंदरगाह से जुड़े संपर्क बुनियादी ढांचे की बहुत महत्वपूर्ण भूमिका है। कई ट्वीट्स के माध्यम से उन्होंने कहा कि केरल में आईसीटीटी  वल्लारपदम को कलामसेरी से जोड़ने के लिए कुल 571 करोड़ रुपये की लागत से 4-लेन वाला राष्ट्रीय राजमार्ग  विकसित किया गया है।
केंद्रीय मंत्री ने कहा कि इस परियोजना में एक पत्तन से जुड़ने वाले राजमार्ग का निर्माण भी शामिल है, जो कोचीन में अरब सागर के बैकवाटर के माध्यम से 8.721 किलोमीटर तक फैली हुई भूमि पर निर्मित है। उन्होंने कहा कि यह राजमार्ग माल ढुलाई के लिए उत्तर-दक्षिण कॉरिडोर को कोचिन पोर्ट से जोड़ता है, जिससे माल की ढुलाई में आसानी होती है।
इसके साथ ही, उन्होंने कहा कि यह राजमार्ग समुद्र के किनारे पर स्थित आठ गांवों की गतिशीलता को बढ़ाता है और क्षेत्र के सामाजिक-आर्थिक विकास में महत्वपूर्ण योगदान देता है।
श्री नितिन गडकरी ने कहा कि प्रधानमंत्री श्री नरेन्द्र मोदी के नेतृत्व में हमारी अटूट प्रतिबद्धता समयबद्ध, लागत प्रभावी, उच्च-गुणवत्ता और टिकाऊ सड़क अवसंरचना प्रदान करने की है, जो देश के नागरिकों की आवश्यकताओं को पूरा करती है।
प्रधानमंत्री कार्यालय
प्रधानमंत्री ने लाल बहादुर शास्त्री की जयंती पर उन्हें विजय घाट पर पुष्पांजलि अर्पित की
प्रधानमंत्री श्री नरेन्द्र मोदी ने आज विजय घाट पर पूर्व प्रधानमंत्री लाल बहादुर शास्त्री जी की जयंती पर उन्हें पुष्पांजलि अर्पित की।
एक ट्वीट में, प्रधानमंत्री ने कहा;
“विजय घाट पर, लाल बहादुर शास्त्री जी को श्रद्धांजलि अर्पित की, जिन्होंने भारत के इतिहास में अमिट योगदान दिया है।”